கேள்வி: பிங்கலி (எழுத்தாளர்) குறித்து விரிவாக சொல்லுங்கள்.
பதில்: பிங்கலி நாகேந்திரராவ் (Pingali Nagendrarao) (29 திசம்பர் 1901 - 6 மே 1971) இவர் தெலுங்குத் திரைப்படத்துறை திரைக்கதை ஆசிரியர் பாடலாசிரியரும், நாடகாசிரியர் . நகைச்சுவைப் பாடல்களாலும், காதல் பாடல்களாலும் பிரபலமான இவர் பல படங்களுக்கு வசனங்களையும் எழுதினார். பாதாள பைரவி, மாயா பஜார் (1957 திரைப்படம்), மிஸ்ஸியம்மா ஆகியவை கதை, திரைக்கதை, பாடல் வரிகளில் இவரது சிறந்த படைப்புகளாகும். தெலுங்கில், திம்பகா, திங்காரி, கிம்பாலி போன்ற புதிய மற்றும் வேடிக்கையான சொற்களையும் சொற்றொடர்களையும் உருவாக்கியதில் இவர் பிரபலமானவர். இவர் தனது எழுத்துகளால் மந்திரவாதியாக கருதப்பட்டார். இவரது நாடகங்கள் அனைத்தும் சமீபத்தில் பிங்கலேயம் என்ற புத்தகத்தில் மறுபதிப்பு செய்யப்பட்டன.